روسیا پرزیدنتی ولادیمیر پوتین "تورک آخینی" طبیعی گاز بورو کمری لاییحه‌سی‌نین آوروپا روتاسی باره‌سینده تورکیه ایله مصلحت‌لر آپاردیق‌لارینی بیلدیردی.
روسیا پرزیدنتی ولادیمیر پوتین پایتاخت مسکودا بولقاریستانین باش ناظیری بویکو بوریسوف ایله کئچیردیگی گؤروش‌دن سونرا مطبوعات کنفرانسی کئچیردی.
پوتین مطبوعات کنفرانسیندا گؤروشده "تورک آخینی" طبیعی گاز بورو کمری لاییحه‌سی‌نین ده موذاکیره اولوندوغونو بیل‌دیره‌رک: "لاییحه‌ده آوروپایا اوزانا‌جاق کمرین روتاسی ایله باغلی تورکیه‌لی اورتاق‌لاریمیزلا متمادی مسلهتلشمه‌لر آپاریریق. بولقاریستان بو مسئله‌دکی آلترناتیو‌لریمیزدن بیری‌دیر. جمهور باشقانی اردوغان دا بیر گون اول ائتدیگیمیز تلفون دانیشیغیندا بونو تصدیق ائتدی. تورک و بولقار دوست‌لاریمیزلا بیرلیکده بو مسئله اوزرینده ایشلییریک"دئدی.
بولقاریستانین باش ناظیری بویکو بوریسوف دا "تورک آخینی" لاییحه‌سینده ایکینجی خطین بولقاریستانا قدر اوزادیلماسینی آرزو ائتدیک‌لرینی بیلدیردی.
قئید ائدک کی، روسیا گازینی تورکیه‌یه، اورا‌دان دا آوروپایا نقل ائده‌جک "تورک آخینی" طبیعی گاز بورو کمری هر بیری ایللیک 15،75 میلیارد مکعب حجمه مالیک ایکی خط‌دن عبارت‌دیر.
